Zon hadal

Zon hadal atau zon hadopelagik ialah zon paling dalam dalam lautan dan hanya wujud dalam jurang lautan, dengan kedalaman melebihi 6,000 meter di bawah paras laut. Zon ini hanya merangkumi kira-kira 0.25% daripada isi padu lautan Bumi dan kebanyakannya boleh dijumpai di Lautan Pasifik.

Nama hadal berasal daripada Hades, alam ghaib serta dewa alam itu dalam mitologi Yunani.

Keadaan 
Kedalaman zon hadal boleh menjadi jauh melebihi 6,000 meter, dengan jurang terdalam yang diketahui, Jurang Mariana ialah 10,911 meter. Tekanan di zon hadal melebihi 1,100 tekanan atmosfera (110 MPa atau 16,000 psi). Cahaya secara asasnya tidak wujud di sini.

Fauna 
Kewujudan kehidupan marin berkurangan secara drastik dalam peningkatan kedalaman. Pada paras 9,000 meter, beberapa dozen spesis yang wujud tetapi pada paras 10,000 meter, hanya kira-kira 20 spesis yang wujud, dan semua spesis yang wujud di paras ini adalah endemik di kawasan ini sahaja.

Rujukan 

Hidrologi
Lautan
Titik ekstrem Bumi